CELEX: 32016D1189
Language: bg
Date: 2016-07-19 00:00:00
Title: Решение за изпълнение (ЕС) 2016/1189 на Комисията от 19 юли 2016 година за разрешаване на пускането на пазара на обработено с UV-лъчи мляко като нова храна съгласно Регламент (ЕО) № 258/97 на Европейския парламент и на Съвета (нотифицирано под номер С(2016) 4565)

21.7.2016   
            
            
               BG
            
            
               Официален вестник на Европейския съюз
            
            
               L 196/50
            
         РЕШЕНИЕ ЗА ИЗПЪЛНЕНИЕ (ЕС) 2016/1189 НА КОМИСИЯТА
   от 19 юли 2016 година
   за разрешаване на пускането на пазара на обработено с UV-лъчи мляко като нова храна съгласно Регламент (ЕО) № 258/97 на Европейския парламент и на Съвета
   
      
         (нотифицирано под номер С(2016) 4565)
      
   
   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 26 септември 2012 г. дружеството Dairy Crest Ltd подаде заявление до компетентните органи в Ирландия за пускане на пазара на обработено с ултравиолетови (UV) лъчи мляко като нова храна по смисъла на член 1, параграф 2, буква е) от Регламент (ЕО) № 258/97.
            
         
               (2)
            
            
               На 10 януари 2013 г. компетентният ирландски орган за оценка на храните представи доклада си за първоначална оценка. Според заключението в доклада обработеното с UV-лъчи мляко отговаря на критериите, посочени в член 3, параграф 1 от Регламент (ЕО) № 258/97 по отношение на новите храни.
            
         
               (3)
            
            
               На 16 януари 2013 г. Комисията препрати доклада за първоначална оценка на останалите държави членки.
            
         
               (4)
            
            
               В 60-дневния срок, предвиден в член 6, параграф 4, първа алинея от Регламент (ЕО) № 258/97, бяха представени обосновани възражения.
            
         
               (5)
            
            
               На 9 февруари 2015 г. Комисията се допита до Европейския орган за безопасност на храните (ЕОБХ) с искане ЕОБХ да направи допълнителна оценка на обработеното с UV-лъчи мляко като нова храна в съответствие с Регламент (ЕО) № 258/97.
            
         
               (6)
            
            
               В становището си от 10 декември 2015 г. относно безопасността на обработеното с UV-лъчи мляко като нова храна (2) ЕОБХ стигна до заключението, че при предвидените условия на употреба обработеното с UV-лъчи мляко е безопасно.
            
         
               (7)
            
            
               Становището дава достатъчно основание да се приеме, че като нова храна обработеното с UV-лъчи мляко отговаря на критериите, определени в член 3, параграф 1 от Регламент (ЕО) № 258/97.
            
         
               (8)
            
            
               Обработката на пастьоризираното мляко с ултравиолетови лъчи повишава съдържанието на витамин D в млякото. В Регламент (ЕС) № 1169/2011 на Европейския парламент и на Съвета (3) се посочва какви количества витамини и минерали се считат за значителни. С оглед на това е важно потребителите да бъдат информирани по подходящ начин за наличието на витамин D, получен чрез обработка на продукта с ултравиолетови лъчи.
            
         
               (9)
            
            
               С Регламент (ЕО) № 1925/2006 на Европейския парламент и на Съвета (4) се определят изискванията относно влагането на витамини, минерали и някои други вещества в храните. Употребата на обработено с UV-лъчи мляко следва да бъде разрешена, без да се засягат изискванията, определени в посоченото законодателство.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Обработеното с UV-лъчи мляко, посочено в приложение I към настоящото решение, може да се пуска на пазара в Съюза като нова храна за видовете употреба и при спазване на максималните количества, определени в приложение II към настоящото решение, без да се засягат специалните разпоредби на Регламент (ЕО) № 1925/2006.
   Член 2
   При етикетиране на храните наименованието на обработеното с UV-лъчи мляко, разрешено с настоящото решение, е „мляко, обработено с UV-лъчи“.
   Когато количеството витамин D в обработеното с UV-лъчи мляко се счита за значително в съответствие с част А, точка 2 от приложение XIII към Регламент (ЕС) № 1169/2011 на Европейския парламент и на Съвета, към наименованието на етикета се добавя „съдържа витамин D, получен чрез обработка с UV-лъчи“, или „мляко, съдържащо витамин D, получен чрез обработка с UV-лъчи“.
   Член 3
   Адресат на настоящото решение е Dairy Crest Ltd, Claygate House, Littleworth Road, Esher, Surrey, KT10 9PN, Обединено кралство.
   
      Съставено в Брюксел на 19 юли 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  EFSA Journal (Бюлетин на ЕОБХ), 2016; 14(1):4370.
   
      (3)  Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г., стр. 18).
   
      (4)  Регламент (ЕО) № 1925/2006 на Европейския парламент и на Съвета от 20 декември 2006 г. относно влагането на витамини, минерали и някои други вещества в храните (ОВ L 404, 30.12.2006 г., стр. 26).
   
      ПРИЛОЖЕНИЕ I
      СПЕЦИФИКАЦИЯ НА ОБРАБОТЕНО С UV-ЛЪЧИ МЛЯКО
      
         Определение:
      
      Обработеното с UV-лъчи мляко е краве мляко (пълномаслено и полуобезмаслено), което след пастьоризацията е било подложено на обработка с ултравиолетово (UV) лъчение чрез турбулентен поток. Обработката на пастьоризираното мляко с ултравиолетови лъчи води до увеличаване на концентрацията на витамин D3 (холекалциферол) посредством трансформация на 7-дехидрохолестерол във витамин D3.
      Ултравиолетово лъчение: процес на облъчване с ултравиолетова светлина при дължина на вълната в диапазона 200—310 nm и входна енергия 1 045 J/l.
      
         Витамин D3:
      
      
                  Химично наименование
               
               
                  (1S,3Z)-3-[(2E)-2-[(1R,3aS,7aR)-7a-метил-1-[(2R)-6-метилхептан-2-ил]-2,3,3a, 5,6,7-хексахидро-1H-инден-4-илиден]етилиден]-4-метилиденциклохексан-1-ол
               
            
                  Синоним
               
               
                  Холекалциферол
               
            
                  CAS №
               
               
                  67-97-0
               
            
                  Молекулна маса
               
               
                  384,6377 g/mol
               
            
         Съдържание:
      
      
                  Витамин D3 в крайния продукт
               
               
                  Пълномаслено мляко (1): 0,5–3,2 μg/100 g (2)
                  
                  Полуобезмаслено мляко (1): 0,1–1,5 μg/100 g (2)
                  
               
            
         (1)  Съгласно определението в Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (ОВ L 347, 20.12.2013 г., стр. 671).
      
         (2)  HPLC.
   
   
      ПРИЛОЖЕНИЕ II
      РАЗРЕШЕНИ ВИДОВЕ УПОТРЕБА НА ОБРАБОТЕНО С UV-ЛЪЧИ МЛЯКО
      
                  Категория храни
               
               
                  Съдържание на витамин D3
                  
               
            
                  Пълномаслено мляко, пастьоризирано (1)
                  
               
               
                  5—32 μg/kg за цялото население, с изключение на кърмачета
               
            
                  Полуобезмаслено мляко, пастьоризирано (1)
                  
               
               
                  1—15 μg/kg за цялото население, с изключение на кърмачета
               
            
         (1)  Консумира се като такова.